Publication: Magyar Közlöny
Issue: MK-2002-105 (Year: 2002, Number: 105)
Era: 1990-2004
Section: 
Paragraph Index: 1153

23. rovatába: – a küldeménydarab-minta többoldalú engedélye: – a fuvarozás többoldalú engedélye. 10.4 Az engedélyezési és értesítési eljárások összefoglalását lásd a 11. táblázatban. 11. Tárolás és feladás 11.1 A feladó valamennyi fuvarozást legkésőbb 7 nappal megelőzően köteles értesíteni a fuvarozásban résztvevő országok illetékes szerveit, vasútjait, valamint az átvevőt. 11.2 Amennyiben a külön megegyezések másképp nem rendelkeznek, a feladó a feladás napján köteles értesíteni a fuvarozásban résztvevő vasutakat és az átvevőt. 11.3 Lásd a 7.4.11 pontot. 11.4 Be kell tartani az illetékes hatóságok által jóváhagyott különleges előírásokat. 11.5 A feladó a küldeménydarab minden használata és feladása előtt köteles meggyőződni a 2.7 Függelék 2. pontjában foglalt előírások betartásáról, hacsak az illetékes szervek jóváhagyási bizonyítványaiban nincs olyan kitétel, amelynek értelmében ezen előírások a küldeménydarabra nem vonatkoznak. 12. Küldeménydarabok, konténerek, tartálykocsik, tankkonténerek és egyesítőcsomagolások fuvarozása 12.1 Lásd a 7.4.12 pontot. 12.2 Az illetékes hatóságok különleges előírásait a fuvarozásra vonatkozóan be kell tartani. 13. Egyéb előírások Lásd a 7.4.13 pontot. 2002/105/II. szám 7.6 Jelölés és veszélyességi bárcák 7.6.1 Küldeménydarabok (beleértve a tartálykocsikat, tankkonténereket és konténereket) jelölése 7.6.1.1 Az 50 kg bruttó tömegnél nehezebb küldeménydarabokon a csomagolás külső oldalán jól olvashatóan és tartósan fel kell tüntetni az engedélyezett bruttó tömeget. 7.6.1.2 Minden küldeménydarabot, amely A típusú küldeménydarab-mintának megfelel, a csomagolás külső oldalán jól olvashatóan és tartósan el kell látni az «A TÍPUS» felirattal. 7.6.1.3 A 2.7 Függelék 2. pontja alapján jóváhagyott minden küldeménydarab-mintának megfeleló csomagolóeszközt külső oldalán jól olvasható és nem törölhető feliratokkal kell ellátni a következő tartalommal: 7.6.1.3.1 A minta illetékes hatóság által kiadott jelölő száma. 7.6.1.3.2 Sorozatszám, ami lehetővé teszi az egyes mintáknak megfelelő csomagolások egyértelmű azonosítását. 7.6.1.3.3 B(U) vagy B(M) típusú küldeménydarab-minta esetén «B(U) TÍPUS» vagy «B(M) TÍPUS» kifejezés. 7.6.1.4 A B(U) vagy B(M) típusú mintának megfelelő küldeménydarabot el kell látni a legkülső tűz- és vízálló tartály külső oldalán beütéssel, domborítással vagy más eljárással tűz- és vízálló módon felvitt, a 7A–7D sz., jól látható sugárveszély szimbólummal. 7.6.2 Veszélyességi bárcák a küldeménydarabokon, beleértve a tartálykocsikat, a tankkonténereket, a konténereket és az egyesítőcsomagolásokat 7.6.2.1 Minden küldeménydarabot, egyesítőcsomagolást, tartálykocsit, tankkonténert és konténert el kell látni a kategóriájának megfelelő 7A, 7B és 7C számú bárcával. A tartalomra nem vonatkozó bárcákat el kell távolítani vagy le kell fedni. Az egyéb veszélyes tulajdonságú radioaktív anyagokra lásd a 7.4.8 pontot. 7.6.2.2 A bárcákat a küldeménydarabok, a tartálykocsik és az egyesítőcsomagolások két egymással szemben levő külső oldalára, míg konténerek vagy tankkonténerek mind a négy külső oldalára kell elhelyezni. 7.6.2.3 Minden bárcát jól olvasható módon és kitörölhetetlenül ki kell egészíteni a következő adatokkal: 7.6.2.3.1 Tartalom: – az LSA-I anyagokat kivéve a radionuklidok nevét a 2.7 Függelék 1.1 pontában (1. táblázat) található szimbólummal. A radionuklid keverékekre a leginkább korlátozó nuklidokat kell megnevezni, amennyire a rovatban rendelkezésre álló hely ezt megengedi. A szóban forgó LSA- vagy SCO-csoportot a radionuklid neve után kell írni. Ehhez az «LSA-II», «LSA-III», «SCO-I» és «SCO-II» kifejezéseket kell használni. – az LSA-I anyagokhoz elegendő az «LSA-I» megjelölés, a radionuklid nevét nem kötelező feltüntetni. 7.6.2.3.2 Aktivitás: – A radioaktív tartalom fuvarozás alatti maximális aktivitását becquerelben (Bq) és ha kívánatos, curie-ben (Ci) kell megadni a megfelelő SI-előtaggal (prefixummal) együtt (lásd az SZMGSZ 2. Melléklet Általános előírásait). Hasadóanyagok esetén az aktivitás helyett megadható az összes mennyiség is grammban (g) vagy kilogrammban (kg). 7.6.2.3.3 Egyesítőcsomagolásoknál, tartálykocsiknál, tankkonténereknél és konténereknél a «tartalomra» és az «aktivitásra» vonatkozó beírás a bárcákon a 7.6.2.3.1 és 7.6.2.3.2 pontban előírtaknak megfelelően kell történjen, az egyesítőcsomagolások, tartálykocsik, tankkonténerek vagy konténerek teljes tartalmára vonatkoztatva. Ez nem vonatkozik azon egyesítőcsomagolások vagy konténerek bárcáira, amelyek különböző radionuklidokat tartalmazó küldeménydarabokat tartalmaznak együvé rakva; ilyen esetekben a «Lásd a fuvarlevelet» («Sm. nakladnuq») beírást lehet alkalmazni. 7.6.2.3.4 Szállítási mutatószám: lásd a 7.16.6 pontot (az I-FEHÉR kategóriára nézve a «szállítási mutatószám» feltüntetése nem szükséges). 7.7 Előírások a tartálykocsik és tankkonténerek jelölésére Lásd az SZMGSZ 2 Melléklet III. Fejezet 3.6. pontját és a 2.8 Függeléket. 2002/105/II. szám 7.8 A vasúti kocsik, tartálykocsik, szállítótartályok és tankkonténerek ellátása kiegészítő bárcákkal és veszélyességi jelölésekkel 7.8.1 A konténer szállító kocsikat és a nagy raktömegű szállítótartályokat, valamint a tankténereket nem engedményes küldeménydarabok fuvarozására történő felhasználásuk esetén négy darab 7D sz. veszélyességi bárcával kell ellátni. Engedélyezett azonban egy 7A, 7B vagy 7C sz. bárca és egy 7D sz. bárca együttes használata helyett alternatív megoldásként a 7A, 7B vagy 7C sz. minta szerinti, de a 7D sz. minta méretének megfelelő veszélyességi bárca egyedüli használata is. Minden bárcát függőleges helyzetben kell a konténerek vagy tankkonténerek mind a négy oldalára, ill. a tartálykocsik mindkét oldalára elhelyezni. 7.8.2 Azokat a vasúti kocsikat, amelyek 7A, 7B vagy 7C sz. minta szerinti veszélyességi bárcával ellátott küldeménydarabokat, egyesítőcsomagolásokat, tankkonténereket vagy szállítótartályokat fuvaroznak, mindkét oldalukon el kell látni 7D sz. veszélyességi bárcával. Ezen kívül a kizárólagos használatra igénybe vett vasúti kocsikat és a közúti tartályokat 7D sz. veszélyességi bárcával kell ellátni mindkét oldalfalukon. 7.8.3 Valamennyi, a tartalomra nem vonatkozó veszélyességi bárcát le kell takarni. 7.9 Kiegészítő adatok a küldeményekhez A feladó a fuvarokmányokban (a fuvarlevélben) minden radioaktív küldemény esetén a megfelelő lap szerinti árumegnevezésen kívül a következő adatokat köteles feltüntetni: 7.9.1 Bejegyzés: «Az áru és a csomagolóeszköz megfelel az SZMGSZ 2. Melléklet előírásainak» («Gruz i upakovoxníj komplekt sootvetstvujut predpisaniém Pril. 2 k SMGS»). 7.9.2 Minden radioizotóp vagy a legfontosabb radioizotóp megnevezése vagy jelölése. 7.9.3 Az anyag fizikai vagy kémiai állapotának leírása vagy utalás a különleges formájú radioaktív anyag tartalomra. A kémiai állapot jellemzésére a fajtaleírás elegendő. 7.9.4 A radioaktív tartalom fuvarozás alatti legnagyobb aktivitása becquerelben (Bq) [és esetleg curieben (Ci)]. Hasadóanyagok esetén az aktivitás helyett megadható az összes tömeg grammban (g) vagy annak többszörösében. 7.9.5 A küldeménydarab kategóriája, vagyis I-FEHÉR, II-SÁRGA vagy III-SÁRGA. 7.9.6 Szállítási mutatószám (csak a II-SÁRGA és a III-SÁRGA kategóriák esetén). 7.9.7 Hasadóanyagot tartalmazó olyan küldeménynél, amelyben minden küldeménydarab engedményes, a «Hasadóanyag engedményes küldeménydarabban» bejegyzés. 7.9.8 Az illetékes hatóság minden engedélyének (különleges formájú radioaktív anyagokra, külön feltételekre, a küldeménydarab-mintára és a fuvarozásra) azonosítószáma. 7.9.9 Olyan küldeményekhez, amelyek küldeménydarabjait egyesítőcsomagolásban vagy szállítótartályban fuvarozzák, az egyesítőcsomagoláson vagy a szállítótartályon belül minden egyes küldeménydarab, illetőleg megfelelő esetben a feladandó egyesítőcsomagolás vagy a szállítótartály tartalmának részletes felsorolása. Amennyiben az egyesítőcsomagolásból vagy a szállítótartályból útközbeni átrakási helyen küldeménydarabot kell kivenni, az áruhoz a hozzátartozó fuvarokmányokat is mellékelni kell. 7.9.10 Amennyiben a küldeményt kizárólagos használat feltételei mellett kell feladni, fel kell tüntetni a «Fuvarozás kizárólagos használat mellett» szöveget. 7.10 Tájékoztatás a fuvarozók részére 7.10.1 A feladónak a fuvarlevélhez tájékoztatást kell csatolnia a fuvarozó által szükség esetén foganatosítandó intézkedéseket illetően. Ennek az írásbeli tájékoztatásnak legalább a következőket kell tartalmaznia: 7.10.1.1 Kiegészítő intézkedések a küldeménydarabok, az egyesítőcsomagolások, a tartálykocsi, a tartálykonténer vagy a szállítótartály berakása, rögzítése, fuvarozása, útközbeni rakodása és kirakása során, beleértve az áru elhelyezésére és a hőelvezetésre vonatkozó különleges előírásokat (lásd a 7.12.2 pontot) vagy utalást arra vonatkozóan, hogy mely intézkedések nem kötelezőek. 7.10.1.2 A fuvarozási útvonalra vonatkozó, szükséges utasítások. 2002/105/II. szám 7.10.1.3 A baleset esetén foganatosítandó intézkedésekre vonatkozó írásbeli eligazítás, baleseti lap formájában. 7.10.2 Minden esetben, amikor fuvarozási engedély vagy az illetékes hatóságok előzetes értesítése szükséges, a fuvarozókat – amennyiben lehetséges – 15 nappal, de legalább 5 nappal korábban tájékoztatni kell, hogy azok a fuvarozáshoz szükséges intézkedéseket időben megtehessék. 7.10.3 A feladónak a berakás, kirakás vagy bármely átrakás előtt a illetékes hatóság által kiállított engedélyt a fuvarozó számára be kell tudni mutatni. 7.11 Fuvarozás 7.11.1 Elkülönítés a fuvarozás alatt. 7.11.1.1 A küldeménydarabokat, az egyesítőcsomagolásokat, a tartálykocsikat, a szállítótartályokat és a tartálykonténereket a sugárdózis csökkentése céljából a fuvarozás alatt távol kell tartani: – a fuvarozó személyzete által elfoglalt területektől a 8. táblázatban foglaltak szerint, továbbá előhívatlan fényképészeti filmektől és postazsákoktól a 9. táblázatban foglaltak szerint; – egyéb veszélyes áruktól a 7.4. pontan foglaltak értelmében. 7.11.1.2 A II-SÁRGA vagy III-SÁRGA kategóriájú küldeménydarabokat vagy egyesítőcsomagolásokat személyszállító vonat utasok által elfoglalt fülkéjében fuvarozni tilos. Kivételt az olyan fülkék képeznek, amelyeket az ilyen árudarabok kísérésére engedéllyel rendelkező személyek részére számára tartottak fenn.

Source: https://magyarkozlony.hu/hivatalos-lapok/2f72c1b590cbc48171787bc54d023eb2225f82b7/dokumentumok/c8e32d95454b8c13c061ceb60e3ef3852d611378/letoltes